Wir nachbenempten, Elsbeth, graͤfin von Liningen, eptissin, und gemeinˀ cōvent ze Kùngsfelden, bekēnent offenlich mitt disem brieff, ✳ das wir
in unser un̄ gemeinen unsers gotzhus kunt̄tlichn̄ nutz un̄ notdurft von der wirdigen Ursullen von Mùlinen, unser mittcōventfrowen und
zuͦ diesen ziten pflegerin unsers jarzitampts, ✳ von wegen desselben unsers jarzitampts bar ingenomen un̄ empfangē habent zweyhundˀt guld₎,
Rinschˀ, guͦtˀ, gengˀ und gêber an gold und wag, ✳ die sy demselbn̄ jarzitampt von sinē nùtzen erùbriget un̄ fùrgeslagē hât, ✳ und habent ir
darub̄ mitt guͦtˀ, zitlicher vorbetrachtūg un̄ einhelligē rât fùr uns un̄ unser nachkomē ✳ anstatt un̄ zuͦhand₎ unsers jarzitampts eins uffrechtē,
redlichn̄, fryen koufs verkoufft und ze kouffen geben inkraft un̄ urkùnd disz briefs ✳ unser matten mitt aller ir nutzūg, rechtūg, harkomē und
zuͦgehoͤrd, als uns die mitt unsˀm kilchensatz ze Schintznach un̄ indem kouff desselbn̄ kilchensatzes ankomen ist, ✳ gelegen an Nidermatt in dem
ban̄ ze Velthein und stost daselbs hin uff an die runsen, den bach ✳ und hinab uff Cuͤnis Mùlis von Schintznach, selig, matten, ✳ ruͤrt obnē uff ein sit
uff Fridlis Rêbers mattē, uff die andˀ sitt uff Santt̄ Joͤrgē Mattē, die Ruͤdi Hoͤn vō Schintznach jetz hât, ✳ am nidnˀ ort ruͤrt sy uff ein sit ✳ an Petˀ Linggis
mattē, uff die andersit an̄wandent andˀ matten daruff, ✳ un̄ nempt man die mattē des Lùtpriestˀs Mattē von Schintznach, darub̄, das ein lùtpriestˀ
zuͦ Schintznach die, ✳ e ✳ der kilchensatz an uns komen, sie in̄gehept hât. ✳ die matt ist ouch zechend₎ fry un̄ gantz fry, ledig eigen un̄ unbekùmbert,
den̄ wir han den zechend₎, so ab derselbn̄ matten gân solt, ✳ mitt her Cuͦnrat Zechendˀ, jetz unsˀm lùtpriestˀ ze Schintznach, fùr sich un̄ sin nachkomen
abgewechselt ✳ und inē darub̄ und fùr in eins uffrechtē, redlichn̄ wechsels wise gebn̄ den zechenden ab zwein ackern, gelegē ze Schintznach, der
ein lit uff Lindental zwischent Henszlis am Weg un̄ Petˀ Linggis vō Schintznach ackˀn, ist by zwein jucharten, der ander lit ✳ uff Eygenrein zwischent Ruͤdi Tùfelbes von Schintznach ackˀn, ist by einˀ halben juchart, sind der lùtpriestry ze Schintznach eigē un̄ gehoͤren zum hoͤwzechend₎
daselbs un̄ buwt sy jetz der genēpt her Cuͦnrat Zechendˀ, unser lùtpriestˀ daselbs, und der zechend ab den selbn̄ zwein ackˀn gehort in unsˀn grossen
zechend₎ des genēpten unsers kilchēsatzs ze Schintznach un̄ dˀ zechend ab dˀ mattē gehort dem lùtpriestˀ in den hoͤwzechend₎, darub̄ wir ouch disē
wechsel mitt im, als vor stât, getân un̄ die matten des zechend₎ gefryet ✳ habent. ✳ und also ist diser kouff beschechn̄ mitt geding, das das obgenēpt unser jarzitampt und sin pfleger dieselbn̄ mattē mitt ir nutzung, rechtūg, harkomē und zuͦgehoͤrd, als vor stât, von hùttigē tag hin
in nutzlicher, geruͤwiger gewerd sollent un̄ mogēt besitzen, in̄habn̄, nutzen, niessen, besetzen, entsetzen un̄ in allweg damitt tuͦn, lassen, wandlē
un̄ werbn̄ als mitt irm eignē fryen, unbekùmbˀten guͦt ân unser, ✳ unser nachkomen un̄ mengklichs von unser wegē sumē, iren un̄ insprechn̄, wand
wir inē die also ingebn̄ un̄ ingewerd ✳ gesetzt habent. ✳ un̄ gelobent ouch, des koufs un̄ dˀ matten fùr zechend₎ fry un̄ gantz fry, ledig eigē un̄ unbekùmbˀt, als ouch vor stât, ✳ recht wêrē zesind und hierub̄ gùt, sichˀ werschaft zetuͦnd, wo, wen̄ odˀ wie dick unser jarzitampt un̄ sin pflegˀ des notdurftig sind odˀ werdent un̄ wir das durch recht tuͦn soͤllent, ✳ und hiewidˀ niemˀ zekomēt, redent noch tuͦnd ✳ ùbˀal in kein wise, alles fùr uns un̄ unser
nachkomen. doch so hàt uns die obgen̄t Ursull von Mùlinen, unser jarzitpflegerin, her in̄ die sundˀn frùntschaft getân fùr sich, ✳ das jarzitampt
un̄ ir nachkomē pflegerin, ✳ also das wir un̄ unser nachkomen die obgemelten matten mitt ir zuͦgehoͤrd, als vor stât, ✳ mogēt vō inē un̄ dem jarzitampt widerumb kouffen und an uns loͤsen, ouch mitt zwein hundˀt guld₎, Rinschˀ, den̄ zemal guͦter, gengˀ, geͣbˀ angold un̄ wag, ✳ hinfùr welichˀ
zit, jars odˀ tags im jar wir wellēt. un̄ der losung un̄ des widˀ koufs soͤllēt un̄ wellēt sy un̄ das jazitampt uns also statt tuͦn un̄ danēthin
die mattē uns ledig lassen, doch was vˀsessnˀ un̄ ergangnˀ nutzūg odˀ zinsz inē dˀ zit daruff unbezalt usstuͤnd gehoͤrt inē zuͦ. ✳ sy sond uns auch alldan̄ disen houptbrieff, dˀ danēthin tod, hin un̄ ab ist, lidklich herusz gebn̄ gantz ân alle fùrwort, inzùg un̄ geverd. und des alles ze warē, stetē
und vestē urkùnd hand wir, obgen̄ten eptissin und cōvent ze Kùngsfeld₎, unser aptie un̄ cōvents insigel, fùr uns un̄ unser nachkomē uns
damitt diser sach wissētlich ze bewisend, offenlich gehenckt an disen brieff, der gebn̄ ist uff santt̄ Urbans tag im meigen, nach Cristi gebùrt
do man zalt vierzechenhundert vierzig und darnach im vierden jar. ✳
✳
eptissin
cōvent